ტომას სტეიცი

ტომას არტურ სტეიცი (ინგლ. Thomas Arthur Steitz; დ. 23 მარაშინათუთა, 1940, მილუოკი, ვისკონსინი, ააშ — ღ. 9 გჷმათუთა, 2018, ბრანფორდი, კონექტიკუტი, ააშ) — ამერიკალი ბიოქიმიკოსი. რიბოსომაშ სტრუქტურაშ დო ფუნქციეფიშ დოგურაფაშ გეშა, 2009 წანას გინოჩეს ნობელიშ პრემია ქიმიაშ დარგის (ვენკატრამან რამაკრიშნანი დო ადა იონათიწკჷმა ართო).

ბიოგრაფია
ტომას სტეიცი გურაფულენდჷ ლოურენსიშ უნივერსიტეტის, უკულ ჰარვარდიშ უნივერსიტეტის, სოდეთ თხილუ ოდოქტორე დისერტაცია ბიოქიმიას დო მოლეკულურ ბიოლოგიას, უილიამ ლიფსკომიშ ხემანჯღვერობათ. გურაფაშ თებაშ უკულ ართ პერიოდის მუშენდჷ ჰოვარდ ჰიუზიშ მედიცინაშ ინსტიტუტის. რდჷ კალიფორნიაშ უნივერსიტეტიშ (ბერკლი) ასისტენტ-პროფესორი. მალას გეგნორთჷ იელიშ უნივერსიტეტიშა. თარი ჯილდოეფი ნამუთ სტეიციქ მიპალუ რდჷ: ფაიზერიშ პრემია (1980), როზენსტილიშ პრემია (2001), კეიოშ პრემია (2006), გაირდნერიშ პრემია (2007), ნობელიშ პრემია (2009) დო შხვეფი.

პერსონალური რინა
ტომას სტეიციშ ოსური რდჷ ჯოან სტეიცი, იელიშ უნივერსიტეტიშ მოლეკულური ბიოლოგიაშ პროფესორი. ჸუნდეს ართი სკუა, ჯონი. ტომას სტეიციქ ღურუ 2018 წანაშ 9 გჷმათუთას, 78 წანერქ.

პუბლიკაციეფი
 Steitz, T. A., et al. "Determination of the Atomic-Resolution Crystal Structure of the Large Subunit from the Ribosome of Haloarcula marismortui;", nsls newsletter, (November 2000).
 Steitz, T. A., et al. "The Atomic Resolution Crystal Structure of the Large Ribosomal Subunit from Haloarcula marismortui", NSLS Activity Report (2000).

ლიტერატურა
Peter B. Moore, Thomas A. Steitz (2005). The ribosome revealed // Trends in Biochemical Sciences, Volume 30, Issue 6, June 2005, Pages 281—283

რესურსეფი ინტერნეტის

 "Inquisitiveness of Milwaukee native leads to a Nobel Prize", The Milwaukee Journal Sentinel.
 Thomas Steitz - MIPtalk.com interview
 Lawrence University Graduate Awarded Nobel Prize in Chemistry

კატეგორია:ამერიკალეფი
კატეგორია:ამერიკალი ბიოქიმიკოსეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ქიმიას
კატეგორია:დუნაბადი 1940
კატეგორია:ნაღურა 2018